### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra V**

**Hvad vil vi gerne opnå? Hvorfor stilles forslaget?**

Venstre kan med bekymring konstatere, at der hersker stor grad af ensomhed blandt unge Århusianere. Undersøgelser viser, at op imod 40 procent af de 18-34-årige føler sig ensomme efter et år med Corona nedlukning. Det kommer til at give nogle psykiske efterslæb. Særligt hos de unge, som har siddet alene på få kvadratmeter og har skulle følge deres studie online med begrænset mulighed for at mødes med andre. Derfor foreslår [adresse], at forvaltningen kortlægger årsagerne til den øgede sociale isolation blandt vores unge, og på den baggrund afsætter midler til følgende indsatser:

* Et styrket samarbejdet med frivillige organisationer, der arbejder med at bekæmpe uønsket ensomhed
* Initiativer der har et oplysende eller oplevelsesmæssigt indhold for personer ramt af ensomhed
* Tilbud om velkomstpakker til unge tilflyttere, der skal indeholde gratis prøvetimer til det lokale idræts- og foreningsliv, samt fribilletter til de lokale kulturtilbud og flyers med information om foreningslivet i kommunen.
* En styrkelse og udbredelse af foreningslivet, hvor foreninger skal være mere synlige og til stede på uddannelsesinstitutioner. Desuden skal [adresse] opfordrede alle idrætsklubber og foreninger til at tilbyde gratis introtimer for alle interesserede.

Kontaktperson fra partiet: Ragnhild Christiansen

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.